
LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 
2005 M. BIRŽELIO 27 D. ĮSAKYMO NR. A1-183 „DĖL KAI KURIŲ SOCIALINEI PARAMAI GAUTI REIKALINGŲ FORMŲ PATVIRTINIMO“ PAKEITIMO

2020 m sausio 2 d. Nr. A1-1
Vilnius

1. P a k e i č i u Lietuvos Respublikos socialinės apsaugos ir darbo ministro 2005 m. birželio 27 d. įsakymą Nr. A1-183 „Dėl kai kurių socialinei paramai gauti reikalingų formų patvirtinimo“:
1.1. Pakeičiu nurodytu įsakymu patvirtintą Šeimos (bendrai gyvenančių asmenų) duomenų socialinei paramai gauti SP-1 formą ir ją išdėstau nauja redakcija (pridedama).
1.2. Pakeičiu nurodytu įsakymu patvirtintą Prašymo gauti išmoką SP-3 (A) formą ir ją išdėstau nauja redakcija (pridedama).
1.3. Pakeičiu nurodytu įsakymu patvirtintos Prašymo gauti išmoką SP-3 (A) formos 1 priedo 10 punktą ir jį išdėstau taip:
„10. Ar esate Australijos, Japonijos, Jungtinės Didžiosios Britanijos ir Šiaurės Airijos Karalystės, Jungtinių Amerikos Valstijų, Kanados, Naujosios Zelandijos, Pietų Korėjos pilietis ar jo šeimos narys, kuriam išduotas leidimas laikinai gyventi Lietuvos Respublikoje?
  Taip  Ne“.
1.4. Pakeičiu nurodytu įsakymu patvirtintą Prašymo gauti išmoką SP-3 (A1) formą ir ją išdėstau nauja redakcija (pridedama).
1.5. Pakeičiu nurodytu įsakymu patvirtintos Prašymo gauti išmoką SP-3 (A1) formos 2 priedo 10 punktą ir jį išdėstau taip:
„10. Ar esate Australijos, Japonijos, Jungtinės Didžiosios Britanijos ir Šiaurės Airijos Karalystės, Jungtinių Amerikos Valstijų, Kanados, Naujosios Zelandijos, Pietų Korėjos pilietis ar jo šeimos narys, kuriam išduotas leidimas laikinai gyventi Lietuvos Respublikoje?                                                                                                   Taip  Ne“.
1.6. Pakeičiu nurodytu įsakymu patvirtintą Prašymo gauti išmoką SP-3 (B) formą ir ją išdėstau nauja redakcija (pridedama). 
1.7. Pakeičiu nurodytu įsakymu patvirtintos Prašymo-paraiškos piniginei socialinei paramai gauti SP-4 formos 1 priedą ir jį išdėstau nauja redakcija (pridedama).
1.8. Pakeičiu nurodytu įsakymu patvirtintą Prašymo gauti paramą mirties atveju SP‑5 formą ir ją išdėstau nauja redakcija (pridedama).
1.9. Pakeičiu nurodytu įsakymu patvirtintos Prašymo gauti paramą mirties atveju SP‑5 formos 1.10 papunktį ir jį išdėstau taip:
„1.10. miręs asmuo buvo Lietuvos Respublikoje gyvenantis Australijos, Japonijos, Jungtinės Didžiosios Britanijos ir Šiaurės Airijos Karalystės, Jungtinių Amerikos Valstijų, Kanados, Naujosios Zelandijos, Pietų Korėjos pilietis ar jo šeimos narys, kuriam buvo išduotas leidimas laikinai gyventi Lietuvos Respublikoje? 
 Taip  Ne“.
1.10. Pakeičiu nurodytu įsakymu patvirtintą Prašymo-paraiškos gauti socialinę paramą mokiniams SP-11 formą ir ją išdėstau nauja redakcija (pridedama).
2. N u s t a t a u, kad:
2.1. šis įsakymas, išskyrus šio įsakymo 1.3, 1.5 ir 1.9 papunkčius, įsigalioja 2020 m. sausio 1 d.;
2.2. šio įsakymo 1.3, 1.5 ir 1.9 papunkčiai įsigalioja Jungtinės Didžiosios Britanijos ir Šiaurės Airijos Karalystės išstojimo iš Europos Sąjungos dieną.

Socialinės apsaugos ir darbo ministras 			Linas Kukuraitis

